|  |  |  |
| --- | --- | --- |
| Melding om rett til å klage over vedtak om ileggelse av årlig avgift til Stiftelsestilsynet (Forvaltningsloven § 27 tredje ledd) | | |
| **(1)** Avsender  Stiftelsestilsynet  Postboks 800  6805 FØRDE | | **(2)** Klageinstans  Stiftelsesklagenemnda  c/o Klagenemndssekretariatet, Postboks 511 Sentrum  5805 BERGEN |
| **Denne meldingen gir viktige opplysninger hvis du ønsker å klage over vedtak om ileggelse av årlig avgift til Stiftelsestilsynet.** | | |
| **Lovgrunnlag** | Avgiften/gebyret er et enkeltvedtak som er fastsatt med hjemmel i forskrift av 21.12.2004 § 4.  Årlig avgift  Alle stiftelser som pr 1. januar er registrert i Stiftelsesregisteret, og som har en egenkapital på kr 100 000 eller mer skal betale en årlig avgift. Den årlige avgiften beregnes ut ifra stiftelsens egenkapital slik den framgår av sist innsendte årsregnskap til Regnskapsregisteret. For nyregistrerte stiftelser: Egenkapitalen slik den framgår av åpningsbalansen.  Det framgår av fakturaen hvilket beløp som er lagt til grunn for beregningen av avgiften. | |
| **Klagerett** | Stiftelsen ved styret har rett til å klage over om det er anvendt korrekt ***beregningsgrunnlag*** for den ilagte avgiften. Det kan ***ikke*** klages på selve ileggelsen av avgiften. (Beregningsgrunnlaget er bokført egenkapital i regnskap, eventuelt åpningsbalanse, se punkt over om Lovgrunnlag) | |
| **Hvem kan du klage til?** | Klagen sender du til Stiftelsestilsynet, se rubrikk (1). Hvis vi ikke tar klagen til følge, sender vi den over til Stiftelsesklagenemnda, se rubrikk (2). | |
| **Klagefrist** | Klagefristen er tre - 3 - uker fra den dag du mottar dette vedtaket. Det er tilstrekkelig at klagen er postlagt før klagefristen går ut. I klagen må du oppgi datoen for når du mottok dette vedtaket. Dersom du klager for sent, kan vi se bort fra klagen. Du kan søke om å få forlenget fristen, og da må du oppgi årsaken til at du ønsker det. | |
| **Innholdet i klagen** | I klagen må du opplyse  − kunde- og fakturanummer  − årsaken til at du klager  − den eller de endringer som du ønsker  − eventuelt andre opplysninger som kan ha betydning for vurderingen av klagen  − kontonummer for eventuell tilbakebetaling av for mye innbetalt avgift  − klagen må undertegnes | |
| **Betalings- anmodning ved klage** | Selv om du har klagerett, forfaller fakturaen til betaling 17. mars 2025. For å unngå omkostninger ved purring/inkasso, må fakturaen derfor betales til forfall. Dersom du får medhold i klagen, vil stiftelsen få tilbakebetalt for mye innbetalt beløp. | |
| **Rett til å se saksdokumentene og til å kreve veiledning** | Med visse unntak har du rett til å se dokumentene i saken. Reglene om dette finnes i forvaltningsloven § 18 og § 19. Du må i tilfelle ta kontakt med oss, se rubrikk (1). Du vil da få nærmere veiledning om adgangen til å klage, om framgangsmåten og om reglene for saksbehandlingen. | |
| **Fakturaadresse** | Faktura er sendt som EHF (Elektronisk handelsformat), alternativt via Digipost, til stiftelsens e-post registrert i Enhetsregisteret, eller pr post om ingen av de foregående alternativene er registrert.  Stiftelsens styre plikter selv å påse at de registrerte opplysningene i Enhetsregisteret er korrekt. Endring av adresse meldes enklest til Enhetsregisteret på skjemaet Samordnet Registermelding elektronisk via [www.altinn.no](http://www.altinn.no)  For stiftelser uten registrert epostadresse: Stiftelsestilsynet ber om at stiftelsen registrerer sin eventuelle epostadresse. Framgangsmåte: som over. | |

# Forskrift til stiftelsesloven mv. av 21.12.2004 (utdrag)

§ 4.Årlig avgift

Avgifter etter bestemmelsen her tilfaller staten ved Stiftelsestilsynet.

Alle stiftelser som pr. 1. januar er registrert i Stiftelsesregisteret, og som har en egenkapital på kr 100.000 eller mer skal betale en årlig avgift.

Avgiften fastsettes slik:

|  |  |
| --- | --- |
| a) | Stiftelser som har en egenkapital fra kr 100 000 til kr 199 999, skal betale kr 750 kroner i årlig avgift. |
| b) | Stiftelser som har en egenkapital fra kr 200 000 til kr 499 999, skal betale kr 1 010 kroner i årlig avgift. |
| c) | Stiftelser som har en egenkapital fra kr 500 000 til kr 999 999, skal betale kr 1 790 kroner i årlig avgift. |
| d) | Stiftelser som har en egenkapital fra kr 1 000 000 til kr 4 999 999, skal betale kr 5 390 kroner i årlig avgift. |
| e) | Stiftelser som har en egenkapital fra kr 5 000 000 til kr 14 999 999, skal betale kr 6 220 kroner i årlig avgift. |
| f) | Stiftelser som har en egenkapital fra kr 15 000 000 til kr 49 999 999, skal betale kr 8 530 kroner i årlig avgift. |
| g) | Stiftelser som har en egenkapital fra kr 50 000 000 til kr 99 999 999, skal betale kr 15 560 kroner i årlig avgift. |
| h) | Stiftelser som har en egenkapital på kr 100 000 000 eller mer, skal betale kr 21 710 kroner i årligavgift.   |  |  | | --- | --- | | i) | Finans- og sparebankstiftelser som er underlagt tilsyn av Finanstilsynet skal betale kr 11 610 i årlig avgift, med mindre lavere årsavgift følger av bokstav a) til f). | |

Ved fastsettelsen av avgiften skal egenkapitalen slik den fremgår av sist innsendte regnskaper til Regnskapsregisteret legges til grunn. For nyregistrerte stiftelser skal egenkapitalen slik den fremgår av åpningsbalansen som nevnt i stiftelsesloven § 12 annet ledd legges til grunn for avgiftsberegningen inntil egenkapitalen fremgår av regnskaper innsendt til Regnskapsregisteret.

Avgiften forfaller til betaling 15. mars. Dersom fristen utløper på en lørdag, søndag eller helligdag, utskytes fristen til nærmest påfølgende virkedag som ikke er lørdag. Avgiften anses betalt i rett tid dersom innbetalingen er stemplet av bank, postkontor eller registerføreren innen fristens utløp. Avgiften skal innbetales til den bankkonto som registerføreren bestemmer.

Ved elektronisk betaling av avgift skal kundeidentifikasjon (KID) oppgis sammen med betalingsoppdraget til betalerens bank. Betalingsformidlere skal avvise elektroniske betalingsoppdrag for avgift dersom det ikke er oppgitt gyldig kundeidentifikasjon (KID).

Nærmere regler om innbetalingen kan fastsettes av Stiftelsestilsynet.

For avgift som ikke er betalt i rett tid, betales renter i samsvar med lov 17. desember 1976 nr. 100 om renter ved forsinket betaling m.m. Rentene beregnes fra forfallsdag og inntil betaling skjer. Rentebeløp under kr 50 innkreves ikke.

0 Endret ved forskrifter 23 okt 2006 nr. 1172, 17 des 2009 nr. 1659 (i kraft 1 jan 2010), 16 des 2011 nr. 1367 (i kraft 1 jan 2012), 19 des 2013 nr. 1658 (i kraft 1 jan 2014), 11 des 2015 nr. 1471 (i kraft 1 jan 2016), 20 des 2016 nr. 1762 (i kraft 1 jan 2017), 17 nov 2022 (i kraft 01.01.2023)